1996



Események

Január 
 január 3. – William Perry amerikai védelmi miniszter Szarajevóba repül, hogy tárgyaljon a békefenntartásról a NATO illetékes katonatisztjeivel és a boszniai vezetőkkel.
 január 4. – Bécsben tárgyalások kezdődnek – az EBESZ égisze alatt – a Boszniával kapcsolatos bizalomépítő és fegyverzetkorlátozási intézkedésekről.
 január 5. – Az orosz parlament megszavazza orosz katonák kiküldését Boszniába, hogy csatlakozzanak a NATO által vezetett IFOR-hoz.
 január 11. – A NATO mediterrán párbeszéde keretében Javier Solana NATO–főtitkár találkozik El Hassan bin Talal jordániai herceggel. 
 január 13. – Megkezdődik az IFOR-t támogató orosz erők telepítése Boszniába.
 január 15. – Az ENSZ BT Kelet-Szlavóniába szánt 5000 fős erőt hagy jóvá, amelyet NATO–légierő támogat.
 január 17. – A NATO–központba látogat Aleksander Kwaśniewski lengyel elnök, valamint Hans Koschnick, az EU mostari adminisztrátora.
 január 20. – A Varginha UFO incidens Brazíliában;a roswellihez hasonló esemény.
 január 24. – Tiit Vähi észt kormányfő a NATO–központba látogat.
 január 29–30. – Az EBESZ főtitkára kétnapos látogatásra a volt Jugoszláviába utazik, hogy előkészítse a háború utáni szabad választások EBESZ megfigyelését.
 január 30. – Hjakutake Judzsi japán amatőr csillagász felfedezi a róla elnevezett, hosszú periódusú Hjakutake-üstököst, amely viszonylag közel halad el a Föld mellett. (A XX. század legfényesebb üstökösei közé tartozott. Április elejére elhalványult, a Napot május 1-jén közelítette meg a legjobban.)

Február 
 február 12. – A NATO főtitkára Mostarba utazik; a boszniai hatóságok beleegyeznek, hogy átadnak két boszniai szerb tisztet a háborús bűnöket vizsgáló hágai nemzetközi törvényszéknek.
 február 15. – Elhunyt Straub Ferenc Brunó, a Magyar Népköztársaság Elnöki Tanácsának utolsó elnöke.
 február 25. – Jeruzsálemben öngyilkos merényletet hajtanak végre egy autóbuszon: 26 halott (23 zsidó, 2 amerikai, 1 palesztin), több mint 80 sebesült.
 február 26. – Wolfgang Schüssel osztrák alkancellár a NATO–központba látogat, mivel Ausztria aláírja az egyéni partnerségi programot (IPP) a NATO-val.
 február 26. – 12:04 kor Kutas belterületén, a 41-es számú vasúti fővonal 586. szelvényében a 6619-es számú közút 525. km szelvényénél a Dombóvárról Gyékényesre tartó tehervonat kettétörte a Nagyatádról Kutas irányába közlekedő buszt.

Március 
 március 8. – Az Észak-atlanti Tanács állandó képviselőinek szarajevói látogatása.
 március 13. – Oroszország aláírja az IFOR-ban való részvételről és a pénzügyi kérdésekről szóló megállapodást.
 március 20–21. – Javier Solana NATO–főtitkár hivatalos látogatásra Moszkvába utazik a NATO és Oroszország kapcsolatainak megvitatására.
 március 25. – Zselju Zselev bolgár elnök látogatást tesz a NATO–központban.
 március 29. – Magyarország csatlakozott a Gazdasági Együttműködési és Fejlesztési Szervezethez, az OECD-hez

Április 
 április 29. – Az Észak-atlanti Tanács megállapítja, hogy az IFOR – működésén első négy hónapja alatt – biztonságos körülményeket teremtett Bosznia-Hercegovinában.

Május 
 május 2. – Javier Solana NATO–főtitkár és José Cutileiro WEU–főtitkár biztonsági egyezményt ír alá.
 május 5. – Spanyolországban megalakul a José María Aznar vezette új kormány.
 május 7. – A Nyugat-európai Unió országainak külügy- és védelmi miniszteri ülése Birminghambe.
 május 15–31. – Bécsben megtartják a CFE–szerződés első áttekintő ülését.
 május 16. – Javier Solana NATO–főtitkár – George Joulwan tábornok, a szövetséges fegyveres erők európai legfelső parancsnokának (SACEUR) társaságában – látogatást tesz Banja Lukában és Belgrádban.
 május 19–21. – A NATO és az együttműködő partnerországok képviselői találkozót tartanak Bonn közelében és áttekintik a vegyi, nukleáris és hagyományos fegyverek megsemmisítésére és leszerelésére tett világméretű intézkedéseket.
 május 26. – Ópusztaszeren felavatták a Nemzeti Történeti Emlékparkot és a restaurált Feszty-körképet.

Június 
 június 3. – A NATO külügyminiszterek berlini ülésükön megállapodnak, hogy a szövetség belső adaptációja részeként kiépítik a NATO-n belül az európai biztonsági és védelmi identitást.
 június 10. – Szlovénia aláírja a társulási megállapodást az Európai Unióval.
 június 12. – Macedónia aláírja az egyéni békepartnerségi programot.
 június 18. – Az egykori Jugoszláviára meghirdetett ENSZ fegyverembargó megszüntetése után felfüggesztik a Éber őrszem (Sharp Guard) műveletet.
 június 26. – Gödöllőn első alkalommal kerül megrendezésre a Magyar Polgármesterek Világtalálkozója.

Július 
 július 1. – Létrehozzák a NATO új konzultációs, vezetési és irányítási (C3) hivatalát.
 július 3. – Ismét Borisz Jelcint választják meg az Oroszországi Föderáció elnökévé.
 július 11. – Hágai elfogatóparancs Radovan Karadžić és Ratko Mladić ellen.
 július 17. – A TWA 800-as járata a New York-i felszállás után 12 perccel a levegőben felrobban és a tengerbe zuhan, 230-an életüket vesztették.
 július 19. – Radovan Karadžić lemondása.

Augusztus 
 augusztus 13. – Javier Solana NATO–főtitkár és Warren Christopher amerikai külügyminiszter brüsszeli találkozója.
 augusztus 30. – Megszületik a Haszavjurti egyezmény, amely véget vet az első csecsen háborúnak.

Szeptember 
 szeptember 9. – Horvátország és Jugoszlávia jegyzékváltással nagyköveti szinten helyreállította teljes körű diplomáciai kapcsolatait
 szeptember 10. – A Magyar Szocialista Pártot a Szocialista Internacionálé New York-i kongresszusán felvették a szervezet teljes jogú tagjává
 szeptember 14. – Választások Bosznia-Hercegovinában, amelyeken jelen vannak az EBESZ képviselői.
 szeptember 16. 
 Temesváron Horn Gyula magyar és Nicolae Văcăroiu román kormányfő aláírta a két ország alapszerződését.
 Látogatást tesz a NATO központjában Göncz Árpád köztársasági elnök.
 szeptember 20. – Jevgenyij Primakov orosz külügyminiszter Bécsben találkozik Javier Solana NATO–főtitkárral.
 szeptember 24. – Kína, Franciaország, Oroszország, az Egyesült Királyság és az Egyesült Államok aláírja az atomrobbantások átfogó tilalmáról szóló egyezményt.
 szeptember 25–26. – A NATO védelmi miniszterei a norvégiai Bergenben tartott informális találkozójukon megvitatják a boszniai békefenntartó műveletet.

Október 
 október 2.
 A WEU Tanácsa döntést hoz a Jugoszláv Szövetségi Köztársaság elleni dunai embargónak érvényt szerző művelet befejezéséről.
 Első alkalommal akkreditál Magyarország Taskentbe (Üzbegisztán) nagykövetet, miután Budapest elismerte a FÁK-at.
 október 11. – Dél-Korea felvételével 29-re nő az OECD létszáma.
 október 19. – Az orosz biztonsági tanács elnökét, Alekszandr Lebegyet – az Állami Duma addigi elnöke –, Ivan Ribkin váltja.
 október 23. – II. János Pál pápa levelében a katolikus vallással összeegyeztethetőnek írja Darwin evolúciós elméletét.
 október 26. – A Magyarok Világszövetsége elnökévé Csoóri Sándort választották, helyettese Patrubány Miklós lett.
 október 29. – Málta bejelenti, hogy kilép a Partnerség a Békéért programból.

November 
 november 1. – Óbudán fényes nappal agyonlövik Prisztás Józsefet, aki sokak szerint a hazai maffia egyik vezéralakja volt.
 november 3. – Parlamenti és helyhatósági választások Jugoszláviában. Az előbbin a szocialisták győznek, az utóbbin több nagy városban ellenzéki győzelem születik, amelyet az államhatalom nem ismer el. Tömegtüntetések kezdődnek.
 november 5. – Bill Clinton fölényes győzelme Bob Dole felett az amerikai elnökválasztáson.
 november 5. – Moszkvában Borisz Jelcin orosz elnökön szívműtétet hajtanak végre.
 november 15. – Hivatalosan is megszűnik a teherforgalom a BKV HÉV-vonalain.
 november 23. – Az etióp légitársaság Addisz-Abebától Abdijanba tartó gépét 180 utassal a fedélzetén légikalózok eltérítették, akik a robbanószerekkel Ausztráliába akarták kényszeríteni a repülőt; a gépnek elfogyott az üzemanyaga, ezért a Comore-szigetek közelében az Indiai-óceánba zuhant – az áldozatok között van Annus Antal, Magyarország kenyai és etiópiai nagykövete is.
 november 30. – Az edinburghi várban elhelyezik a skót nemzeti szimbólumot, a Scone-i követ (Végzet Köve, vagy a Koronázókő).

December 
 december 17. – A Túpac Amaru baloldali gerillaszervezet 12 tagja a limai (Peru) japán nagykövetségen 400 túszt ejtett, köztük magas rangú diplomatákat és politikusokat. Bebörtönzött társaik szabadon bocsátását követelték. Néhány nap múlva a túszok több mint háromnegyedét szabadon engedték, de még 74 személy maradt a fogságukban.
 december 9. – Helmut Kohl német kancellár és Jacques Chirac francia elnök kölcsönös biztonsági és védelmi megállapodást ír alá.
 december 11. – Svájc aláírja a Partnerség a Békéért keretdokumentumot.
 december 20. – Boszniában a NATO Béketeremtő Erőket (IFOR) a Stabilizácós Erők (SFOR) váltja fel.
 december 29. – Az Álvaro Arzú elnök vezette guatemalai kormány békét köt a Guatemalai Nemzeti Forradalmi Egység nevű baloldali gerillacsoporttal, véget vetve az 1960-ban kezdődött polgárháborúnak. (A 36 évig tartó konfliktusban 250 ezren vesztették életüket vagy tűntek el, és több mint egymilliónyian váltak földönfutóvá.)

Az év során történt 
 Az Ezeréves Pannonhalmi Bencés Főapátságot és közvetlen természeti környezetét a világörökség részévé nyilvánítják;
 Nyilvánosságra kerül a Tocsik-ügy.
Megalakul a Hooligans rock együttes

Az év témái

Államok vezetőinek listája 1996-ban

1996 a filmművészetben

1996 a tudományban

1996 a légi közlekedésben

1996 a vasúti közlekedésben

1996 az irodalomban

1996 a zenében
 Alapi István: Belső világ
 Aaliyah: One in a Million  
 Bonnie Tyler: Free Spirit (második kiadás, bónuszként az atlantai olimpia dalával)
 Cserháti Zsuzsa: Hamu és gyémánt 
 Deep Purple: Purpendicular
 Edda Művek: Elvarázsolt Edda-dalok
 Eros Ramazzotti :Dove c’è musica 
 George Michael: Older
 Gigi D’Agostino: Gigi D’Agostino
 Illés: Illés '96
 Illés Lajos: Magyar Ének I-II-III. – Cantus Hungaricus
 Jamiroquai: Travelling Without Moving
 Katona Klári – Fekete gyöngy
 Kovács Kati: Love Game/Vangelis 1492
 Kovács Ákos: Élő dalok / Firedance 
 Laura Pausini – Le cose che vivi
 Mr. President: We See the Same Sun
 Madonna: Evita
 Nevergreen: Az éj szeme
 Nickelback: Curb 
 Placebo: Placebo
 No Mercy: My Promise (az Egyesült Államokban No Mercy címmel jelent meg)
 Pearl Jam: No Code
 Richard Wright: Broken China
 Robert Miles: Dreamland
 Tanita Tikaram: The Best of Tanita Tikaram
 Toni Braxton: Secrets
 Tina Turner: Wildest Dreams
 Scooter: Our Happy Hardcore és Wicked!
 Sepultura: Roots, Under a Pale Grey Sky 
 Shakira: Pies descalzos
 Sting: Mercury Falling
 Korn: Life Is Peachy
 Kozmix: 200% 
 Slipknot: Mate. Feed. Kill. Repeat. Roxette: Baladas en Espanol október 31. – A Guns N’ Roses gitárosa, Slash elhagyja a csapatot.
 The Prodigy: Firestarter X-Perience: Magic Fields''

1996 a sportban 
 július 19. – augusztus 4. XXVI. Nyári olimpiai játékok Atlanta, USA, 197 ország sportolói részvételével.
 A Ferencváros nyeri az NB1-et. Ez a klub 26. bajnoki címe.
Autós-motoros világbajnokok:
 Damon Hill nyeri a Formula–1-es világbajnoki címet a Williams-Renault csapattal.
 Tomi Mäkkinen (rali)
 Haruchika Aoki (motor, 125 ccm)
 Max Biaggi (motor, 250 ccm)
 Mick Doohan (motor, 500 ccm)

1996 a televízióban

1996 a jogalkotásban

1996 új világörökségi helyszínei

Halálozások 1996-ban

Születések 
 január 8. – Venyercsán Bence magyar atléta
 január 9. – Holoda Péter magyar úszó
 január 24.
 Stine Larsen dán női válogatott labdarúgó
 Oumar Touré mali úszó, olimpikon
 január 25. – Váradi Gergely magyar színész 
 január 26. – Calum Hood ausztrál énekes, a 5 Seconds of Summer basszusgitárosa
 február 6. – Kevon Looney amerikai kosárlabdázó
 február 16. – Grátz Benjámin ifjúsági olimpiai bajnok magyar úszó
 március 5. – Nicole Billa osztrák női válogatott labdarúgó
 március 8. – Imre Emil romániai magyar gyorskorcsolyázó
 március 9. – Giorgio Minisini olasz szinkronúszó
 március 14. – Carlo Vittorio Palermo olasz műkorcsolyázó
 március 19. – Feodoszij Efremenkov orosz műkorcsolyázó
 március 20. - Russ Millions brit rapper
 március 22. – Kovács Attila magyar korosztályos válogatott jégkorongozó
 március 23. – Lauri Kivari ifjúsági olimpiai ezüstérmes finn síakrobata
 március 27. – Rosabell Laurenti Sellers amerikai-olasz színésznő
 március 28. – Max Strus amerikai kosárlabdázó
 április 4.
 Austin Mahone amerikai énekes
 Gustav Schmidt német színész
 április 9. – Lenzsér Bence magyar labdarúgó
 április 18. – Ski Mask The Slump God amerikai rapper
 május 5. – Miller Dávid magyar színész
 május 14.
 Martijn Garritsen holland DJ, producer
 Daniel Jensen norvég műugró
 május 29. – Im Hjodzsun olimpiai bajnok dél-koreai rövidpályás gyorskorcsolyázó
 június 1. – Tom Holland angol színész, táncos
 június 12. – Dávinson Sánchez kolumbiai labdarúgó
 június 13. – Kodi Smit-McPhee ausztrál színész
 június 14. – Gabe Vincent amerikai születésű nigériai-válogatott kosárlabdázó
 július 1. – Cshö Miszon, dél-koreai íjásznő
 július 12. – Ahmet Önder török tornász
 július 15. – Vivianne Miedema holland női válogatott labdarúgó
 július 16. – Luke Hemmings ausztrál énekes, a 5 Seconds of Summer frontembere
 július 22. – Skyler Gisondo amerikai színész
 augusztus 14. – Maxi Gómez uruguayi válogatott labdarúgó
 augusztus 15. – Bruce Brown amerikai kosárlabdázó
 augusztus 29. – Anasztásziosz Dónisz angol születésű görög válogatott labdarúgó
 szeptember 1. – Zendaya Coleman amerikai színésznő
 szeptember 12. – Colin Ford amerikai színész
 október 22. – Johannes Høsflot Klæbo norvég sífutó
 október 24.
 Jaylen Brown amerikai válogatott kosárlabdázó
 Várhegyi Lucas Palmira magyar énekesnő, a Rising Star első szériájának nyertese
 november 11. – Tye Sheridan amerikai színész
 november 16. – Robert Abadzsján hegyi-karabahi katona, a Arcah Hőse érdemrend posztumusz kitüntetettje († 2016)
 november 24. – Harry Lewis, guernsey-i youtuber
 november 26.
 Adorján Attila romániai magyar jégkorongozó
 Malik Beasley amerikai kosárlabdázó
 december 13. – Kenderesi Tamás magyar úszó

Jegyzetek